Document ID: 31992R3550

Uredba Komisije (EGS) št. 3550/92
z dne 9. decembra 1992
o spremembi Uredbe (EGS) št. 3149/92 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti [1] in zlasti člena 6 Uredbe,
ker so v členih 6 in 7 Uredbe Komisije (EGS) št. 3149/92 [2] določene standardne stopnje, ki se uporabljajo kot osnova za povračilo stroškov prevoza proizvodov za razdelitev najbolj ogroženim osebam v Skupnosti; ker bi bilo treba določiti različne stopnje za prevoz v hladilnih in nehladilnih vozilih; ker bi bilo treba ustrezno spremeniti Prilogo II k navedeni uredbi; ker mora ta ukrep začeti veljati na dan, ko začne veljati Uredba (EGS) št. 3149/92;
ker so ukrepi, določeni s to uredbo, v skladu z mnenjem vseh ustreznih upravljalnih odborov,
SPREJELA NASLEDNJO UREDBO:
Člen 1
Priloga II k Uredbi (EGS) št. 3149/92 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropskih skupnosti.
Izvajati se začne 1. oktobra 1992.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. decembra 1992

Labels: 17
19
8
3
0